Concentració agrícola per protestar per la situació del sector citrícola
17 de desembre 2018

Este dimarts 18 de desembre tindrà lloc una concentració conjunta 'Per la defensa de la nostra citricultura' a la porta de l'Ajuntament de Sagunt, convocada per les associacions agràries del Camp de Morvedre, la Unió de Llauradors i Ramaders i organismes representatius del sector, com la Comunitat de Regants i el sindicat de Regs per a “**protestar per l'evolució de la campanya**”, segons ha explicat el president del Consell Agrari, Enric Ariño.

  

Una concentració conjunta on el Consell Agrari, l'Ajuntament, la Comunitat de Regants de Sagunt, la Comunitat General de Regants de Séquia Major de Sagunt, AVA ASAJA i la Unió de Llauradors i Ramaders demanaran que es modifique l'acord signat amb Sud-àfrica, una aplicació immediata de la clàusula de salvaguarda, exigir les màximes cauteles i controls als productes importats, exigir reciprocitat a les produccions de països tercers, exigir el tractament en fred dels cítrics importats i exigir el compliment de la Llei de la cadena alimentària.

  

“**El que trobem una vegada més és que este sector no té totes les ajudes i protecció que hauria de tindre per part de l'administració**”, declara, Ariño, que afig que la competència deslleial “**que fan altres països tercers als que se'ls demanen unes condicions laborals, fitosanitàries i de comercialització que no són les que ens demanen a nosaltres**” estan afectant campanyes com la de la clementina que no està anant bé.

  

Per tant, informa el regidor, “**per que demanar una vegada més que esta situació injusta s'acabe farem una reunió o concentració de protesta, igual que s'està fent en altres municipis, molt afectats per estes varietats citrícoles”. Ariño indica que és “una crida a la ciutadania**” perquè totes les persones que vulguen donar suport a esta causa puguen fer-ho a les portes de l'Ajuntament.​

  

![](/media/4domod3f/47_c_concentracionagricultura.jpg) 

*   [](http://www.facebook.com/sharer.php?u=https://aytosagunto.es/va/actualitat/concentracio-agricola-per-protestar-per-la-situacio-del-sector-citricola/ "Facebook")
*   [](http://twitter.com/share?url=https://aytosagunto.es/va/actualitat/concentracio-agricola-per-protestar-per-la-situacio-del-sector-citricola/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concentracio-agricola-per-protestar-per-la-situacio-del-sector-citricola/ "Linked In")
*   [](mailto:?body=https://aytosagunto.es/va/actualitat/concentracio-agricola-per-protestar-per-la-situacio-del-sector-citricola/)